recursal/SuperWikiNEXT-32B huggingface dataset:
**অ্যাডিসন রোগ**, **প্রাথমিক অ্যাড্রিনালিনের অপ্রতুলতা** এবং **হাইপোকর্টিসলিসম** হিসাবেও পরিচিত যা একটি দীর্ঘমেয়াদী হরমোনাল ব্যাধি যাতে অ্যাড্রিনাল গ্রন্থি পর্যাপ্ত স্টেরয়েড হরমোন উৎপাদন করে না। লক্ষণগুলো সাধারণত ধীরে ধীরে আসে এবং পেটে ব্যথা, দুর্বলতা এবং ওজন হ্রাস লক্ষনের অন্তর্ভুক্ত থাকতে পারে। নির্দিষ্ট কিছু জায়গায় ত্বকের কালচে ভাবও দেখা দিতে পারে। নির্দিষ্ট পরিস্থিতিতে, নিম্ন রক্তচাপ, বমি বমিভাব, পিঠের নীচে ব্যথা এবং চেতনা হ্রাস নিয়ে অ্যাড্রিনাল সংকট দেখা দিতে পারে। কোনও আঘাত, সার্জারি বা সংক্রমণ থেকেও অ্যাড্রিনাল সংকট নির্ণয় করা যেতে পারে। 

 অ্যাডিসন রোগে আক্রান্ত মহিলায় হাইপারপিগমেনটেশন দেখা যাচ্ছে

লক্ষণ ও উপসর্গ
--------------

অ্যাডিসনের রোগের লক্ষণগুলো সাধারণত ধীরে ধীরে বিকাশ লাভ করে।  লক্ষণগুলোর মধ্যে ক্লান্তি, পেশীর দুর্বলতা, ওজন হ্রাস, বমি বমি ভাব, বমিভাব, ক্ষুধা হ্রাস, স্থায়ীভাবে হালকা মাথাব্যাথা, বিরক্তি, হতাশা এবং ডায়রিয়া অন্তর্ভুক্ত থাকতে পারে। কিছু মানুষের ক্ষেত্রে প্রস্রাবের সঙ্গে সোডিয়াম বেরিয়ে যাওয়ার কারণে নোনতা জাতীয় খাবারের প্রতি ক্ষুধা দেখা দেয়।  যখন কোনো ব্যক্তি দীর্ঘক্ষণ কোনও রৌদ্রোজ্জ্বল অঞ্চলে থাকেন তখন তার ত্বকে হাইপারপিগমেন্টেশন দেখা দিতে পারে। পাশাপাশি পামার ক্রিজটি, ঠোঁটে সিঁদুরের মতো দাগ এবং যৌনাঙ্গের ত্বকে কালো দাগের উপস্থিতি দেখা যায়।  ত্বকের এই পরিবর্তনগুললো গৌণ এবং তৃতীয়ধাপের হাইপোঅ্যাড্রেনালিজমে সাধারণত দেখা যায় না।

চিকিৎসা
-------

অ্যাডিসন রোগের চিকিৎসার ক্ষেত্রে হারিয়ে যাওয়া কর্টিসলকে প্রতিস্থাপন করা হয়। কখনও কখনও হাইড্রোকর্টিসন ট্যাবলেট বা প্রসনিসোন ট্যাবলেটগুলোর দ্বারা কর্টিসলের শারীরবৃত্তীয় ঘনত্বকে পুরণ করা যায়। বিকল্প চিকিৎসার ক্ষেত্রে গ্লুকোকোর্টিকয়েড এবং এক-চতুর্থাংশ প্রিডনিসোন ব্যবহার করা যেতে পারে। চিকিৎসা সাধারণত আজীবন স্থায়ী হয়। এছাড়াও, হারানো অ্যালডোস্টেরনের অভাব পুরনের জন্য অনেক লোকের ক্ষেত্রে ফ্লড্রোকর্টিসন প্রয়োজন হয়।[]

তথ্যসূত্র
---------

1. ↑  "Adrenal Insufficiency and Addison's Disease"। National Institute of Diabetes and Digestive and Kidney Diseases। মে ২০১৪। ১৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০১৬।
2. ↑  "Addison's Disease"। National Endocrine and Metabolic Diseases Information Service। ২৮ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ২৬ অক্টোবর ২০০৭।
3. ↑  Ten S, New M, Maclaren N (২০০১)। "Clinical review 130: Addison's disease 2001": 2909–2922। ডিওআই:10.1210/jc.86.7.2909। পিএমআইডি 11443143। ২২ আগস্ট ২০০৯ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০২০।
4. ↑  Freeman, Lynette K.; Chanco Turner, Maria L. (২০০৬)। "Addison's disease"। Elsevier: 276–280। ডিওআই:10.1016/j.clindermatol.2006.04.006। পিএমআইডি 16828409।
5. ↑  de Herder WW, van der Lely AJ (মে ২০০৩)। "Addisonian crisis and relative adrenal failure": 143–7। ডিওআই:10.1023/A:1022938019091। পিএমআইডি 12766542।

বহিঃসংযোগ
---------

* কার্লিতে অ্যাডিসন রোগ (ইংরেজি)
আচারা
*Atchara* served as a side dish in the Filipino breakfast *tosilog*
**আচারা** (Philippine: *আছারা*; Spanish: *achara*), হল কাঁচা পেঁপের তৈরি এক প্রকার আচার যা ফিলিপাইনে খুব জনপ্রিয় । এই খাদ্যটি প্রায়শ সহকারী খাদ্য হিসেবে ভাঁজা বা পোড়ানো খাদ্য যেমনঃ শূকরের বারবিকিউ এসবের সাথে পরিবেশন করা হয় । খাবারের নামটি দক্ষিণ ভারতের *আচার* কিংবা ইন্দোনেশিয়া ও মালয়েশিয়ার *আচর* নামের সাথে সামঞ্জস্যপূর্ণ ।

প্রস্তুতি
---------

খাদ্যটি তৈরির প্রধান উপকরণ হল কাঁচা পেঁপে । গাজরের কুচি , আদা কুচি , ঝাল , পেঁয়াজ এবং রসুন অন্যান্য সবজির সাথে মেশানো হয় । কিসমিস ও আনারসের টুকরা যোগ করা হয় । শুকনো মরিচ ,গোল মরিচ বিভিন্ন ধরনের ঝালের পূর্ণ মিশ্রণ যোগ করে আচারকে মুখরোচক করা হয় । তারপর এর সাথে পরিমানমত ভিনেগার , চিনি এবং লবণ দেওয়া হয় ।

আচারটি একটি বায়ুপূর্ণ পাত্রে রেফ্রিজারেশন ছাড়াই নিদিষ্ট স্থানে সংরক্ষণ করা হয় । আচারটি বহুদিন স্বাদ ও গন্ধে অক্ষুণ্ণ থাকে ।

প্রকারভেদ
---------

*Dampalit*, pickled sea purslane (*Sesuvium portulacastrum*)

আরও দেখুন
---------

* Food প্রবেশদ্বার

তথ্যসূত্রঃ
----------

1. ↑  Zabilka, G. (২০০৭)। *Customs and Culture of the Phillippines*। Tuttle Publishing। পৃষ্ঠা pt111। আইএসবিএন 978-1-4629-1302-2। সংগ্রহের তারিখ নভেম্বর ৩, ২০১৭।
**অনুমহাপ্রভু মন্দির** নবদ্বীপের মনিপুর রাজবাড়ির মন্দির। মণিপুররাজ ভাগ্যচন্দ্রের কন্যা বিম্বাবতী দেবীর সেবিত বিগ্রহ এখানে পূজিত হয়। মন্দিরটি নবদ্বীপ শহরের দক্ষিণে মনিপুর রাজবাড়ীতে অবস্থিত।

ইতিহাস
------

অনু মহাপ্রভু মন্দিরের প্রাচীন মূর্তিটি ১৭৯৮ খ্রিষ্টাব্দে মনিপুর রাজ ভাগ্যচন্দ্র নবদ্বীপে নিয়ে এসেছিলেন। মহারাজ চৌরজিৎ সিংহ ১৮১৩ খ্রিষ্টাব্দে এখানে একটি মন্দির নির্মাণ করেন। ১৩২৭ বঙ্গাব্দ এই নির্মিত হয়। তখন একটি সমতল ছাদের মন্দির তৈরি করা হয়। ১৯৭২ খ্রিষ্টাব্দে মন্দিরের চূড়া ও শিখর নির্মাণ হয়।

বিগ্রহ
------

কাঁঠাল কাঠ নির্মিত অনুমহাপ্রভু বিগ্রহ
মণিপুররাজ ভাগ্যচন্দ্রের কন্যা বিম্বাবতী দেবীর সেবিত বিগ্রহ এখানে পূজিত হয়। কাঁঠাল কাঠ নির্মিত অপরূপ এই অনুমহাপ্রভুর মূর্তির নির্মাণ শৈলীতে মণিপুরী শৈলীর প্রভাব সুস্পষ্ট।

এছাড়াও অষ্টাদশ শতাব্দীতে মণিপুররাজ ভাগ্যচন্দ্রের শাসনামলে তার কন্যা বিম্বাবতী দেবীর বিশেষ উদ্যোগে সিলেটে রাসেশ্বরী পালার সূচনা করেন।

রথযাত্রা
--------

নবদ্বীপের মণিপুর রাজবাড়ির রথ প্রায় তিন শতাব্দী ধরে পালন হচ্ছে। মণিপুররাজ ভাগ্যচন্দ্র সিংহ ১৭৯৭ সালে নবদ্বীপে আসেন । তার কন্যা বিম্বাবতী মঞ্জরি মহাপ্রভু দর্শনের স্বপ্নাদেশ পেয়েছিলেন। এরপর রাজা ভাগ্যচন্দ্রের মৃত্যুর পর কুমার চৌরজি সিংহ বোন বিম্বাবতী মঞ্জরীর ইচ্ছানুসারে নবদ্বীপে বসতি স্থাপন করেন। তারপর ১৮০৫ থেকে নবদ্বীপে মণিপুর রাজবাড়ির রথের সূচনা হয়। রাজবাড়ির চারটি মন্দির ঘুরে রথ পুনরায় রাজবাড়িতেই ফিরে আসে। মাসির বাড়ির প্রথা এখানে নেই। তবে উল্টোরথ পর্যন্ত প্রতি সন্ধ্যায় উৎসব হয়। মণিপুরী নাচের সঙ্গে জয়দেবের পদ গেয়ে জগন্নাথের সন্ধ্যারতি এই রথযাত্রার স্বতন্ত্র ঐতিহ্য।

নবদ্বীপ তথা নদিয়ার অন্যতম প্রাচীন এই রথযাত্রা প্রসঙ্গে গবেষক প্রবীর ভট্টাচার্য বলেন,

 

|  |  |  |
| --- | --- | --- |
| "| ১৭৪০-৫০ খ্রিস্টাব্দে মণিপুরের মানুষ গৌড়ীয় বৈষ্ণব ধর্মে দীক্ষা নেওয়া শুরু করেন। মণিপুরের পরম বৈষ্ণব মহারাজ ভাগ্যচন্দ্রের হাত ধরেই ১৭৯৮ খ্রিষ্টাব্দে নবদ্বীপে মণিপুরীদের উপনিবেশ গড়ে ওঠে। মণিপুরের প্রথা মেনেই রথযাত্রা পালিত হয়। | "|

মণিপুরের রাজবাড়ির রথ প্রথা প্রকরণে উল্লেখযোগ্য স্বতন্ত্রের অধিকারী। একমাত্র মণিপুরের রথেই জগন্নাথদেব একমাত্র আরোহী। রথ থেকে উল্টোরথ প্রতিদিন রাত্রে জগন্নাথদেবের সামনে কবি জয়দেবের দশাবতার স্তোত্র গাওয়া হয়। মণিপুরের রথে জগন্নাথদেব একা হওয়ার একটি জনশ্রুতি আছে। প্রবীরবাবু বলেন, 

|  |  |  |
| --- | --- | --- |
| "| দ্বারকা থেকে বৃন্দাবনে কৃষ্ণ একা এসেছিলেন। সেখানে তিনি রাধারানি-সহ অন্যান্য গোপিনীদের কৃপা করেন। আমাদের রথে সেই দর্শনটিই অনুসরণ করা হয়। তাই প্রতিদিন রাতে জয়দেবের দশাবতার স্তোত্র পাঠ করা হয়। | "|

মণিপুর রথের আরও একটি বৈশিষ্ট্য হলো এই রথ যাত্রাপথে বিভিন্ন ভক্তের বাড়িতে থামে এবং সেই বাড়ির তরফ থেকে জগন্নাথকে আরতি করা হয় এবং তার ভোগ দেওয়া হয়।

তথ্যসূত্র
---------

1. ↑  "Sri Sri Anumahaprabhu Mandir, Manipur Old Palace | Church/Religious Organization | India | eListing.in"। *eListing.in* (ইংরেজি ভাষায়)। সংগ্রহের তারিখ ২০১৮-০৩-০১। [*স্থায়ীভাবে অকার্যকর সংযোগ*]
2. ↑  "সিলেটে 'রাসেশ্বরী পালা' পরিবেশন"। সংগ্রহের তারিখ ২০১৮-০৪-২৬। [*স্থায়ীভাবে অকার্যকর সংযোগ*]
3. ↑  সংবাদদাদাতা, নিজস্ব। "ভাগ্যচন্দ্র স্মরণে মিশে গেল নবদ্বীপ-মণিপুর"। *আনন্দবাজার পত্রিকা*। সংগ্রহের তারিখ ২০১৮-০৩-০১।
4. ↑  "আনন্দবাজার পত্রিকা - মুর্শিদাবাদ ও নদিয়া"। সংগ্রহের তারিখ ২০১৮-০৩-০১।

গ্রন্থপঞ্জি
-----------
**অশোক কুমার সরকার** (৭ অক্টোবর, ১৯১২ — ১৭ ফেব্রুয়ারি, ১৯৮৩) একজন বাঙালি সাংবাদিক ও সম্পাদক।

জীবনী
-----

প্রফুল্ল কুমার সরকার ও নির্ঝরিনী সরকারের পুত্র অশোক সরকার কলকাতার স্কটিশ চার্চ কলেজ থেকে স্নাতক পাশ করেন। ১৯৫৭ সালে তিনি দেশ পত্রিকা সম্পাদক ও আনন্দবাজা পত্রিকা গোষ্ঠীর প্রধান হন। পিতার মৃত্যুর পর আনন্দবাজার পত্রিকার প্রধান সম্পাদকের দায়িত্ব নেন তিনি। ১৯৬৮-৮৩ এই দীর্ঘ সময় সম্পাদনার কাজে যুক্ত ছিলেন। আনন্দবাজার পত্রিকা ছাপার কাজে অশোক কুমার সরকার প্রথম অফসেট প্রিন্টিং ব্যবস্থা চালু করেছিলেন। ১৯৮৩ সালে কলকাতা বইমেলা চলাকালীন মেলার ভেতরে ভাষণ দেওয়ার সময় হৃদরোগে আক্রান্ত হয়ে মারা যান তিনি। তার জ্যেষ্ঠপুত্র অভীক সরকার আনন্দবাজার পত্রিকা গোষ্ঠীর প্রধান হন ১৯৮৩ খ্রিস্টাব্দের ১৭ ই ফেব্রুয়ারি। ২০১৬ খ্রিস্টাব্দের তিনি ২৩শে জুন সম্পাদকের পদ ছেড়ে দিয়ে 'এডিটর ইমেরিটাস'হন।

।

তথ্যসূত্র
---------

1. ↑  "'আনন্দবাজার'–এ পালাবদল"। *প্রথম আলো*। সংগ্রহের তারিখ ২০২০-০৪-১১।
2. ↑  desk, kolkata24x7 online (২০১৬-০৬-২২)। "নয় দশকের ঐতিহ্যের ব্যাটন অভীক থেকে অরূপের হাতে"। *Kolkata24x7 | Read Latest Bengali News, Breaking News in Bangla from West Bengal's Leading online Newspaper* (ইংরেজি ভাষায়)। ২০২০-০৪-১১ তারিখে মূল থেকে আর্কাইভ করা। সংগ্রহের তারিখ ২০২০-০৪-১১।
**অশোক চট্টোপাধ্যায়** (৬ ফেব্রুয়ারি, ১৮৯৮ - ১ অক্টোবর, ১৯৮২) ছিলেন অর্থনীতির অধ্যাপক এবং প্রাবন্ধিক। বাংলা সাহিত্য সাপ্তাহিক  শনিবারের চিঠির  প্রতিষ্ঠাতা ও মূল স্বত্বাধিকারী ছিলেন তিনি।

জন্ম ও শিক্ষা জীবন
------------------

অশোক চট্টোপাধ্যায়ের জন্ম বৃটিশ ভারতের  আগ্রা ও অবধের যুক্তপ্রদেশের  অধুনা উত্তর প্রদেশের   এলাহাবাদে তথা প্রয়াগরাজে পিতার কর্মস্থলে। তিনি ঊনবিংশ শতকের প্রখ্যাত সাহিত্যিক এবং প্রবাসী ও মডার্ন রিভিউ পত্রিকার সম্পাদক রামানন্দ চট্টোপাধ্যায় ও মাতা মনোরমা দেবীর কনিষ্ঠ সন্তান। তার পৈতৃক নিবাস ছিল অধুনা পশ্চিমবঙ্গের বাঁকুড়া জেলার পাঠকপাড়ায়। সুলেখিকা শান্তা দেবী ও সীতা দেবী ছিলেন তার অগ্রজা। অশোক চট্টোপাধ্যায় কলকাতার সিটি কলেজ থেকে আই.এ পাশ করে  স্কটিশ চার্চ কলেজে অর্থনীতিতে অনার্স নিয়ে বি.এ পড়েন। সেসময় প্রথম বিশ্বযুদ্ধকালে তিনি বেঙ্গল কমান্ড অধীনস্থ স্বেচ্ছাসেবক বাহিনী - 'বেঙ্গল লাইট হর্স' বাহিনীতে নাম লেখান। তখন থেকেই তিনি মুষ্টিযুদ্ধ, ক্রিকেট, হকি প্রভৃতি খেলার প্রতি বিশেষ আগ্রহী হন। পরে উচ্চ শিক্ষার্থে ইংল্যান্ডে যান। কেমব্রিজ বিশ্ববিদ্যালয় থেকে অর্থনীতিতে ট্রাইপস পরীক্ষা পাশ করে ১৯২৩ খ্রিস্টাব্দে দেশে ফেরেন।

কর্মজীবন
--------

পিতার শুরু করা প্রবাসী পত্রিকার সহ-সম্পাদকের কাজ দিয়ে কর্মজীবন শুরু করেন। পরে তিনি প্রবাসী ও মডার্ন রিভিউ দুই পত্রিকারই সম্পাদক হন। পরে তিনি ১৯২৪ খ্রিস্টাব্দের ২৬ শে জুলাই নিজের মালিকানায় যোগানন্দ দাস ও সজনীকান্ত দাসের উদ্যোগে শনিবারের চিঠি নামের সাপ্তাহিক সাহিত্য পত্রিকা প্রকাশ করেন। যোগানন্দ দাস ছিলেন প্রথম প্রতিষ্ঠাতা-সম্পাদক ছিলেন এবং তারপর সম্পাদক হন সজনীকান্ত দাস। পত্রিকাটির খ্যাতি ও অখ্যাতি ছিল বিভিন্ন সাহিত্যচিন্তা ও সাহিত্যিকদের প্রতি আক্রমণাত্মক ভূমিকার জন্য।  অশোক চট্টোপাধ্যায়ের লেখা অনেক ব্যঙ্গ গল্প ও কবিতা এই পত্রিকায়, প্রবাসী ও আনন্দবাজারে প্রকাশিত হয়েছে। বহু প্রবন্ধও লিখেছেন নানা পত্রপত্রিকায় অনেকগুলি ছদ্মনামে। তবে শেষে তিনি শুধু *মধুকরকুমার কাঞ্জিলাল* নামেই পরিচিত হন। তিনি  বিশ্বভারতী বিশ্ববিদ্যালয়ে অর্থনীতি শিক্ষক হিসাবে কাজ করেছেন এবং শিল্পকলার বিশেষজ্ঞ ছিলেন। ১৯৩৮ খ্রিস্টাব্দে মাদ্রাজ বিশ্ববিদ্যালয় তাঁকে *স্যার জর্জ স্ট্যানলি রিডার ইন এসথেটিক্স* নিযুক্ত করে। ১৯৫২ খ্রিস্টাব্দে তিনি ভারত সরকারের প্রতিনিধি হিসাবে জেনেভার ইন্টারন্যাশনাল লেবার কনফারেন্সে যোগ দেন। 

খেলাধূলার জগতেও তিনি সুপরিচিত ছিলেন। দীর্ঘদিন তিনি ভারতীয় মুষ্টিযুদ্ধ সংঘ, বেঙ্গল অ্যামেচার বক্সিং ফেডারেশন, বেঙ্গল অলিম্পিক অ্যাসোসিয়েশন, স্কুল অফ ফিজিক্যাল কালচার ইত্যাদি প্রতিষ্ঠানের সভাপতি ছিলেন।

জীবনাবসান
---------

অশোক চট্টোপাধ্যায় ১৯৮২ খ্রিস্টাব্দের ১ লা অক্টোবর পরলোক গমন করেন।

তথ্যসূত্র
---------

1. 1 2 3 4  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৪৯,৫০ আইএসবিএন ৯৭৮-৮১-৭৯৫৫-১৩৫-৬
2. 1 2  শিশিরকুমার দাশ (২০১৯)। *সংসদ বাংলা সাহিত্যসঙ্গী*। সাহিত্য সংসদ, কলকাতা। পৃষ্ঠা ২০৩। আইএসবিএন 978-81-7955-007-9। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
**আনসান গ্রিনার্স ফুটবল ক্লাব** (কোরীয়: 안산 그리너스 FC, ইংরেজি: Ansan Greeners FC; সাধারণত **আনসান গ্রিনার্স এফসি** এবং সংক্ষেপে **আনসান গ্রিনার্স** নামে পরিচিত) হচ্ছে আনসান ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার দ্বিতীয় স্তরের ফুটবল লিগ কে লিগ ২-এ প্রতিযোগিতা করে। এই ক্লাবটি ২০১৭ সালে প্রতিষ্ঠিত হয়েছে। ৩৫,০০০ ধারণক্ষমতাবিশিষ্ট আনসান ওয়া~ স্টেডিয়ামে *সবুজ নেকড়ে* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় লিম জং-হন এবং সভাপতির দায়িত্ব পালন করছেন আনসানের মেয়র। বর্তমানে দক্ষিণ কোরীয় মধ্যমাঠের খেলোয়াড় কিম ইয়ং-নাম এই ক্লাবের অধিনায়কের দায়িত্ব পালন করছেন।

লি সুং-বিন, লি ইন-জে, জাং হিউক-জিন, রাউল তারাগোনা এবং চোই গন-জুর মতো খেলোয়াড়গণ আনসান গ্রিনার্সের জার্সি গায়ে মাঠ কাঁপিয়েছেন।

ইতিহাস
------

২০১৭ মৌসুমে, পেশাদার ফুটবল ক্লাব হিসেবে প্রথম মৌসুমে আনসান গ্রিনার্স দক্ষিণ কোরিয়ার পেশাদার ফুটবল ক্লাবগুলোর মধ্যকার আয়োজিত দক্ষিণ কোরীয় ফুটবল লিগ পদ্ধতির তৎকালীন দ্বিতীয় স্তরের পেশাদার ফুটবল লিগ কে লিগ চ্যালেঞ্জে প্রতিদ্বন্দ্বিতা করেছিল; লি হুং-সিলের অধীনে উক্ত মৌসুমে আনসান গ্রিনার্স ৭ জয় এবং ১২ ড্রয়ে সর্বমোট ৩৩ পয়েন্ট অর্জন করে ২০১৭ কে লিগ চ্যালেঞ্জের সামগ্রিক পয়েন্ট তালিকায় ৯ম স্থান অর্জন করেছিল। কে লিগ চ্যালেঞ্জের উক্ত মৌসুমে উরুগুয়েয়ীয় আক্রমণভাগের খেলোয়াড় রাউল তারাগোনা ১৫টি গোল করে আনসান গ্রিনার্সের হয়ে সর্বোচ্চ গোল করেছিলেন।

তথ্যসূত্র
---------

1. ↑
2. ↑
3. ↑
4. ↑
5. ↑
6. ↑
7. ↑

বহিঃসংযোগ
---------


উইকিমিডিয়া কমন্সে **আনসান গ্রিনার্স ফুটবল ক্লাব** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (কোরীয়) (ইংরেজি)
**অ্যান এনজোগু** হলেন কেনিয়ার একজন মানবাধিকার কর্মী। তিনি দেশটিতে ২০০৭ সালের সাধারণ নির্বাচনের পর সহিংসতায় নারী নির্যাতন নিয়ে কাজ করেছেন। তিনি দেশটির যৌন সহিংসতাবিরোধী আইন প্রণয়নের সাথেও যুক্ত ছিলেন।

জীবনী
-----

তিবি দেশটিতে নারী অধিকার নিয়ে কাজ করেছেন, কাজ করেছেন নারী নির্যাতনের বিরুদ্ধে। ২০০৭ সালে তিনি দেশটির আইনসভার সদস্যদের বেতন পুনর্বিবেচনার অনুরোধ জানানোর পর তাকে গ্রেফতার করে দেশটির আইনশৃঙ্খলা বাহিনী। তার মতে, কেনিয়ার আইনসভা সদস্যদের বেতন দেশটির ভঙ্গুর অবস্থার দরুন কমানো উচিত। তিনিসহ যারা তার মতকে সমর্থন করে গ্রেফতার হয়েছিলেন তাদের আইনিপ্রক্রিয়াটি "অ্যান এনজোগু এবং অন্যান্য বনাম রাষ্ট্র" নামের পরিচিত। তারা দেশের সাংবিধানিক উদ্ধৃতি দিয়ে বলেছিলেন যে, দেশটির আইনশৃঙ্খলা বাহিনী কোন কেনিয়ানকে বিনা বিচারে ২৪ ঘণ্টার বেশি আটক রাখতে পারে না। মামলায় তারা সফল হয়েছিলেন। ২০০৮ সালে তিনি দেশটির সুধীসমাজ সভার যুগ্ম আহবায়ক ছিলেন। সুধীসমাজ সভা দেশটির রাজনৈতিক পরিস্থিতির উন্নতি করার জন্য কাজ করেছিল।

২০০৮ সালে তিনি গ্র‍্যান্ড রিজেন্সি হোটেল বিক্রির সময় প্রতিবাদ জানিয়েছিলেন। তার মতে, হোটেলটি বিক্রির সময় দুর্নীতি হতে পারে। গ্রেফতারের সময় তাকে শারীরিকভাবে লাঞ্ছিত করা হয়েছিল।

২০১২ সালে অ্যান এনজোগু এবং তার ছেলেকে অ্যান এনজোগুর বাবাকে লাঞ্ছিত করার অভিযোগ আনা হয়েছিল কিন্তু, ২০১৩ সালে তারা অভিযোগ থেকে মুক্তি পান।

সম্মাননা
--------

২০১০ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।

তথ্যসূত্র
---------

1. 1 2 3 4 5 6  "Ann Njogu, Kenya"। *U.S. Department of State*।
2. ↑  "Courage, and Heart, on Behalf of Kenya's Women"। *The Huffington Post*।
3. ↑  "সংরক্ষণাগারভুক্ত অনুলিপি" (পিডিএফ)। ১৭ মে ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ মে ২০১৯।
4. ↑  "Kenyan Sexual offence act" (পিডিএফ)। ২১ জুলাই ২০১৬। ২০১৭-০২-১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৬-০৭-১২।
5. ↑  "Kenya's Ann Njogu, is a "Woman of Courage""। *Mshale*।
6. ↑  Court rules Ann Njogu and son have no case to answer  ওয়েব্যাক মেশিনে আর্কাইভকৃত ১৯ আগস্ট ২০১৬ তারিখে, SAR, Retrieved 16 July 2016
**আছলাম হোসেন সওদাগর** একজন বাংলাদেশি রাজনীতিবিদ এবং একাদশ জাতীয় সংসদ সদস্য। তিনি কুড়িগ্রাম-১ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।

প্রারম্ভিক জীবন
---------------

আছলাম হোসেন সওদাগর ১৯৬৬ সালের ৪ মার্চ কুড়িগ্রাম জেলার নাগেশ্বরী উপজেলায় জন্মগ্রহণ করেন। তার পিতার নাম আবুল কাশেম সওদাগর ও মাতার নাম হনুফা বেগম। শিক্ষাজীবনে তিনি বিএ পাশ করেন।

রাজনৈতিক জীবন
-------------

আছলাম হোসেন সওদাগর নাগেশ্বরী উপজেলার নির্বাচিত চেয়ারম্যান হিসেবে ২০০৯ সাল থেকে ২০১৩ সাল পর্যন্ত দায়িত্ব পালন করেন। আছলাম হোসেন সওদাগর ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে তিনি বিএনপির সাইফুর রহমান রানাকে পরাজিত করে কুড়িগ্রাম-১ আসন থেকে সংসদ সদস্য নির্বাচিত হন। তিনি বর্তমানে বিদ্যুৎ, জ্বালানী ও খনিজ সম্পদ মন্ত্রণালয় ও নৌ পরিবহন মন্ত্রণালয় সম্পর্কিত সংসদীয় স্থায়ী কমিটির সদস্য এবং নাগেশ্বরী উপজেলা আওয়ামী লীগের সাধারণ সম্পাদক হিসেবে দায়িত্ব পালন করছেন।

তথ্যসূত্র
---------

1. ↑  "শপথ নিলেন নবনির্বাচিত সংসদ সদস্যরা"। *www.prothomalo.com*। সংগ্রহের তারিখ ৩ জানুয়ারি ২০১৯।
2. ↑  "পূর্বতন পরিষদ চেয়ারম্যানগণ"। *উপজেলা তথ্য বাতায়ন* (ইংরেজি ভাষায়)। ৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০১৯।
3. ↑  "একাদশ সংসদ নির্বাচন"। *সমকাল*। ৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১৯।
4. ↑  "বাংলাদেশ গেজেট, অতিরিক্ত, জানুয়ারি ১, ২০১৯" (পিডিএফ)। *ecs.gov.bd*। বাংলাদেশ নির্বাচন কমিশন। ১ জানুয়ারি ২০১৯। ২ জানুয়ারি ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জানুয়ারি ২০১৯।
5. ↑  "আছলাম হোসেন সওদাগর"। *প্রথম আলো*। সংগ্রহের তারিখ ৩ জানুয়ারি ২০১৯। [*স্থায়ীভাবে অকার্যকর সংযোগ*]
**অ্যান পাটজওয়াল্ড** (ইংরেজি: Anne Patzwald; জন্ম: ২ জুলাই ১৯৮৯) একজন জার্মান ১.০ পয়েন্টে হুইলচেয়ার বাস্কেটবল খেলোয়াড়। ২০১৬ সালে, রিউ দি জানেইরু
গ্রীষ্মের প্যারালিম্পিকে জার্মানিকে হুইলচেয়ার বাস্কেটবল দলের প্রতিনিধিত্ব করে রৌপ্য পদক লাভ করেছিলেন। এই উল্লেখ সফলতার জন্য জার্মানির রাষ্ট্রপতি জোয়াচিম গৌক জার্মানি দলকে জার্মানের সর্বোচ্চ ক্রীড়া সম্মান, সিলবারনেস লরবার্ব্লাট (সিলভার লরেল লিফ) দিয়ে ভূষিত করেছিলেন।

জীবনী
-----

১৯৮৯ সালের ২রা জুলাই, অ্যান পাটজওয়াল্ড গুবন শহরে জন্মগ্রহণ করেছিলেন। তাঁর খেলোয়াড় জীবনের প্রায় ইতি হয় যখন এক মোটর সাইকেলের দুর্ঘটনা তাঁর কোমর থেকে পক্ষাঘাতগ্রস্ত করে দেয়, তিনি হাল না ছেড়ে হুইলচেয়ার বাস্কেটবল খেলা শুরু করবার সিদ্ধান্ত নেন। ২০১২ সালে হুইলচেয়ার বাস্কেটবল খেলতে শুরু করেছিলেন। খেলাধুলার মধ্যে দিয়ে তিনি তাঁর জীবনের পুনঃপ্রতিষ্ঠা করবার পথ খুজ পান এবং তিনি হুইলচেয়ার বাস্কেটবল, টেবিল টেনিস এবং ব্যাডমিন্টন এই খেলাগুলি বিবেচনা করেছিলেন। তিনি বাড়ি ফিরে দেখতে পান যে তাঁর এক প্রতিবেশী হুইলচেয়ার বাস্কেটবল খেলেছে এবং তিনি স্থানীয় লীগেও খেলতে শুরু করেছিলেন।

আরও পড়ুন
---------

বহিঃসংযোগ
---------

তথ্যসূত্র
---------

1. ↑  "Wheelchair Basketball Germany"। *www.paralympic.org*। সংগ্রহের তারিখ ২০২০-০৭-১৮।
2. ↑  "Anne Patzwald" (German ভাষায়)। Sportschau – ergebnisse -– paralympics – sportler। ৯ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link)
3. 1 2  Hardt, Andreas (২৫ আগস্ট ২০১৮)। "Querschnittsgelähmte Patzwald: "Habe den Sport gebraucht""। *Hamburger Abendblatt*। সংগ্রহের তারিখ ৮ সেপ্টেম্বর ২০১৮।
4. ↑  "Paralympische Sommerspiele in Rio de Janeiro : Basketballerin Anne Patzwald bleibt am Ball" (German ভাষায়)। Westfälische Nachrichten। ৪ সেপ্টেম্বর ২০১৮। ২২ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link)
**আকরাম খুজাম** ( আরবি: أكرم خزام ) আল জাজিরা চ্যানেলের সাবেক মস্কো ব্যুরো প্রধান ছিলেন। তিনি ২০০৫ সালের সেপ্টেম্বরের শেষদিকে বিতর্কিত মন্তব্যের কারণে আম্রো আবদেল-হামিদকে তার স্থলাভিসিক্ত না করা পর্যন্ত ৯ বছর তিনি মস্কোতে ব্যুরো চিফ হিসাবে দায়িত্ব পালন করেছেন।

মুসলিম বিরোধী বক্তব্য
---------------------

আকরাম খুজাম ২০০৪ সালে রাশিয়ার মুসলিম সম্প্রদায়ের বিরুদ্ধে মুসলিমবিরোধী বক্তব্য দিয়ে ক্ষোভ প্রকাশ করেছিলেন। তিনি একটি রাশিয়ান টিভি চ্যানেলে ঘোষণা করেছিলেন যে ইসলাম সন্ত্রাসবাদের প্রচার করে এবং কুরআন সহিংসতা প্ররোচিত করে এবং তিনি বলেছিলেন যে, তিনজন মুসলিম খলিফা অভ্যন্তরীণ সন্ত্রাসী সংঘর্ষে নিহত হয়েছিল। রাশিয়ার ইসলামিক কমিটির প্রধান *জনাব গেইদার ঝিমাল* আল জাজিরাকে বলেছিলেন মিঃ খুজামকে বরখাস্ত করতে।  আল জাজিরা ২০০৫ সালের সেপ্টেম্বরে আকরাম খুজামের প্রতিস্থাপনের সময় বলেছিল যে, এটি ইসলামী কমিটির উত্থাপিত অভিযোগের সাথে সম্পর্কিত নয় এবং মিঃ খুজামের বক্তব্যের সাথে সম্পর্কিত নয়।

মস্কো ব্যুরো চিফের প্রতিস্থাপন
------------------------------

২০ শে সেপ্টেম্বর ২০০৫-এ সংবাদটি ছড়িয়ে পড়ে যে আকরাম খুজামকে আলজাজির মস্কো ব্যুরো চিফের পদ থেকে সরানো হচ্ছে। প্রাথমিক প্রতিবেদনগুলি ভুলভাবে ইঙ্গিত দিয়েছে যে মিঃ খুজামকে বরখাস্ত করা হয়েছে তবে আরবি সাইট আখবারুনা নিশ্চিত করেছেন যে মিঃ খুজামকে সবেমাত্র অন্য একটি পদে পদায়ন করা হয়েছে।

তথ্যসূত্র
---------

1. ↑  Aljazeera Moscow Chief Fired  ওয়েব্যাক মেশিনে আর্কাইভকৃত ১৮ নভেম্বর ২০০৫ তারিখে, *Kommersant*, September 20, 2005
2. ↑  دماء جديدة في (الجزيرة) *Akhbaruna*, September 20, 2005 - an Arab language Russian news site that addresses human rights issues.[*অকার্যকর সংযোগ*]

বহিঃসংযোগ
---------

* আকরাম খুজাম ও আল জাজিরা - অভ্যন্তরের গল্প
* আকরাম খুজামের পরিবর্তে আল-আরবিয়ার প্রাক্তন সংবাদদাতা পেলেন
**অনুরাধাপুর রাজ্য** (সিংহলি: අනුරාධපුර රාජධානිය, অনুবাদ: Anurādhapura Rājadhāniya, তামিল: அனுராதபுர இராச்சியம்), প্রাচীন শ্রীলঙ্কা ও সিংহলি জাতির প্রথম প্রতিষ্ঠিত রাজ্য ছিল। রাজ্যটির নামকরণ রাজ্যের রাজধানী শহরের থেকে করা হয়েছিল। খ্রিস্টপূর্ব ৪৩৭ খ্রিস্টাব্দে রাজা পাণ্ডুকভায়া দ্বারা প্রতিষ্ঠিত, রাজ্যের কর্তৃত্ব সারা দেশে বিস্তৃত ছিল, যদিও সময়ে সময়ে বেশ কয়েকটি স্বাধীন অঞ্চল আবির্ভূত হয়েছিল, যাদের সংখ্যা রাজ্যের শেষের দিকে আরও বৃদ্ধি পেয়েছিল। তা সত্ত্বেও, অনুরাধাপুরের রাজাকে অনুরাধাপুর যুগ জুড়ে সমগ্র দ্বীপের সর্বোচ্চ শাসক হিসেবে দেখা হতো।

অনুরাধাপুর যুগে বৌদ্ধধর্ম একটি শক্তিশালী ভূমিকা পালন করেছিল, যা রাজ্যের সংস্কৃতি, আইন ও শাসনের পদ্ধতিগুলিকে প্রভাবিত করেছিল। রাজা দেওয়ানমপিয়া তিসার রাজত্বকালে বিশ্বাসের প্রচলন হলে সমাজ ও সংস্কৃতিতে বিপ্লব ঘটেছিল; এই সাংস্কৃতিক পরিবর্তন শ্রীলঙ্কায় বুদ্ধের দাঁতের অবশিষ্টাংশ আগমন ও তার শাসকদের পৃষ্ঠপোষকতা দ্বারা আরও শক্তিশালী হয়েছিল।

রাজ্যের বেশিরভাগ সময় ধরে, দক্ষিণ ভারত থেকে আগ্রাসন একটি স্থায়ী হুমকি ছিল। দুতুগেমুনু, ওয়ালাগাম্বা ও ধাতুসেনার মতো শাসকরা দক্ষিণ ভারতীয়দের পরাজিত করে এবং রাজ্যের নিয়ন্ত্রণ ফিরে পাওয়ার জন্য বিখ্যাত ছিলেন। দ্বিতীয় সেনা এর মতো অন্যান্য শাসকরা দক্ষিণ ভারতের মূল ভূখণ্ডে বাহিনী প্রেরণ এবং ৮৬২ খ্রিস্টাব্দে মাদুরাইকে পরাজিত করার মতো বেশ কিছু বিজয় অর্জনের জন্য উল্লেখযোগ্য। ইল্লান দক্ষিণ ভারতীয় প্রথম আক্রমণকারী ছিলেন, যিনি বিজিতপুরায় একটি যুদ্ধে জড়িয়ে পড়েছিলেন।

যেহেতু রাজ্যটি মূলত কৃষিভিত্তিক ছিল, ফলে সেচ কার্যক্রম নির্মাণ অনুরাধাপুর রাজ্যের একটি বড় অর্জন ছিল, যার উদ্দেশ্য ছিল শুষ্ক অঞ্চলে জল সরবরাহ নিশ্চিত করা ও দেশকে বেশিরভাগ ক্ষেত্রে স্বয়ংসম্পূর্ণ হতে সাহায্য করা। বেশ কয়েকজন রাজা, বিশেষ করে ওয়াসভা ও মহাসেনা, বড় জলাধার ও খাল নির্মাণ করেছিলেন, যা অনুরাধাপুরা যুগ জুড়ে *রাজারতা* এলাকায় একটি বিস্তৃত ও জটিল সেচ ব্যবস্থার নেটওয়ার্ক তৈরি করেছিল। এই নির্মাণগুলি তৈরিতে ব্যবহৃত উন্নত প্রযুক্তিগত ও প্রকৌশল দক্ষতার একটি ইঙ্গিত প্রদান করে। সিগিরিয়ার বিখ্যাত চিত্রকলা ও কাঠামো; রুয়ানওয়ালিসেয়া, জেঠবনা স্তূপ ও অন্যান্য বড় স্তূপ; লোবামহাপায়া মত বড় ভবন; এবং ধর্মীয় কাজগুলি (অসংখ্য বুদ্ধ মূর্তির মতো) ভাস্কর্য নির্মাণে অনুরাধাপুর যুগের অগ্রগতি প্রদর্শনকারী ল্যান্ডমার্ক।

পদটীকা
------

1. ↑  This flag, depicting the moon, sun and a lion bearing a sword, is believed to have been used as the royal standard of Dutthagamani, and subsequent rulers.
2. ↑  Buddhism was such an important factor in this period that Mendis (2000), p.196 asserts, "The island of Lanka belonged to the Buddha himself; it was like a treasury filled with the three gems".

তথ্যসূত্র
---------

1. ↑  "Sri Lanka's National Flag"। *The Sunday Times*। ২০০৮-০২-০৩। সংগ্রহের তারিখ ২০০৯-০৭-০৪।
2. ↑  De Silva, K.M (২০০৫)। *A History of Sri Lanka*। Penguin Books India। পৃষ্ঠা 100। আইএসবিএন 9558095923।
3. ↑  De Silva 2014, পৃ. 58।
4. ↑  "The downfall of the Anuradhapura kingdom and South Indian influences" (পিডিএফ)। সংগ্রহের তারিখ ৯ অক্টোবর ২০২১।
5. ↑  Perera (2001), p.45
**অনুশা** জনপ্রিয় একজন ভারতীয় অভিনেত্রী। তিনি মুলত দক্ষিন ভারতীয় সিনেমায় কাজ করেছেন। ১৩ বছর বয়সে তিনি তার অভিনয় জীবন শুরু করেন। তিনি ১৯৯০ থেকে ২০০ এর দশকের বিস্তৃত সময়কালের অবধিতে মালায়ালাম, তেলেগু এবং কন্নড় চলচ্চিত্রের একজন বিশিষ্ট প্রধান অভিনেত্রী ছিলেন। তিনি তেলেগু টিভি ধারাবাহিকেও অভিনয় করেছেন। তিনি জনপ্রিয় তামিল অভিনেত্রী কে আর সাবিত্রীর কন্যা এবং জনপ্রিয় অভিনেত্রী কে আর বিজয়া তার মাসি। তিনি চেন্নাইতে তার পরিবারের সাথে বসবাস করেন। প্রথম জীবনে তিনি রাজ্য স্তরের একজন বাস্কেটবল খেলোয়াড় ছিলেন। এইজন্য তিনি অভিনেত্রীদের মধ্যে লম্বা ছিলেন।[] ২০০৭ সালের জুন মাসে অনুশা সর্বা‌নন -এর সাথে বিবাহবন্ধনে আবদ্ধ হন।

অভিনয় জীবন
-----------

১৩ বছর বয়সে অনুশা অভিনয় জীবন শুরু করেন। ১৯৯২ থেকে ২০০২ এই দীর্ঘ অব্ধিতে তিনি তামিল, তেলেগু, কন্নড় ও মালয়ালম চলচিত্রের বিভিন্ন সিনেমায় অভিনয় করেছেন। ১৯৯২ সালে তার প্রথম জনপ্রিয় ছবি হল তেলেগু চলচিত্র *মহায়গ্নম্‌*। সেই বছর তার অভিনীত *ধরু পেল্লালু মুদুলা পুলিশ* (তেলেগু), নবতরে(কন্নড়), এগ্রিমেন্ট(তেলেগু), *ফার্স্ট বেল*(মালয়ালম), *গোলমাল গোভিন্দম্*(তেলেগু), *থাংগারাসু*(তামিল), *কিঝাকু বেদি*(তামিল) এবং *ওয়েল্কাম টু কোদাইকানাল*(মালয়ালম) ছবি মুক্তি পায়। ১৯৯৩ থেকে ১৯৯৫ এর সময়কালে তিনি বেশিরভাগ মালয়ালম ছবি যেমন, *ডলার*, *বিষ্ণু*, *পদবী*, *থোজার পান্দিয়ান* ইত্যাদি ও কিছু তামিল ও তেলেগু ছবি যেমন, কুরুথিপুনাল(তামিল) এবং দ্রোহী(তেলেগু) -তে অভিনয় করেছেন। 

তার অভিনীত আরও কয়েকটি জনপ্রিয় সিনেমা হল নট্রুপা পাত্তু(১৯৯৬), পঞ্চায়ত(১৯৯৬), শোভনম(১৯৯৭), আদ্রা সাকা আদ্রা সাকা(১৯৯৭), সুর্যোদম(১৯৯৯), মাফিয়া(২০০১), চিরঞ্জীবী(২০০২) ইত্যাদি।

তথ্যসূত্র
---------

1. ↑  "Profile of Malayalam Actor Anusha"। ২০১৪-১০-৩০ তারিখে মূল থেকে আর্কাইভ করা। সংগ্রহের তারিখ ২০১৪-১১-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**আকসারায় প্রাসাদ** হলো উজবেকিস্তানের শহরিসবজে অবস্থিত একটি ঐতিহাসিক ধ্বংসপ্রাপ্ত প্রাসাদ। তৈমুরের শাসনামলের শুরুতে ১৩৮০ থেকে ১৪০৪ সালের  মধ্যে প্রাসাদটি নির্মাণ করা হয়। ২০০০ সালে প্রাসাদটিকে ইউনেস্কো বিশ্ব ঐতিহ্যবাহী স্থান হিসাবে ঘোষণা করে।

ইতিহাস
------

তৈমুর কেশের নিকটে জন্মগ্রহণ করেছিলেন, যেমনটি তখন শহরিসবজ নামে পরিচিত ছিল এবং তিনি সমরকন্দের পরিবর্তে এই শহরটিকে তার সাম্রাজ্যের রাজধানী করতে চেয়েছিল। তাই তিনি এখানে একটি শক্তিশালী প্রাসাদ তৈরি করেন। ১৩৮০ সালে দুর্গের নির্মাণ কাজ শুরু হয় এবং ২৪ বছর পর ১৪০৪ সালে তৈমুরের মৃত্যুর ঠিক আগে নির্মাণকাজ শেষ হয়।
ষোড়শ শতাব্দীতে, শহরিসবজ এবং আকসারায় দুর্গকে বুখারার খান দ্বিতীয় আবদুল্লাহ খানের বাহিনী ধ্বংস করে ফেলে। উজবেকিস্তান স্বাধীনতা লাভের পর, ১৯৯৪ থেকে ১৯৯৮ সালের মধ্যে সংরক্ষণের কাজ করে। প্রাসাদের মূল স্থানে উঁচু পাদদেশে, তৈমুরের একটি বিশাল মূর্তি স্থাপন করা হয়েছিল।

স্থাপত্যশৈলী
------------

আকসারায় প্রাসাদের ধ্বংসাবশেষ শহরিসবজের ঐতিহাসিক কেন্দ্রের উত্তরে শহরের দেয়ালের দরজার কাছে একটি পার্কে অবস্থিত। ধ্বংসপ্রাপ্ত সাইটের খননগুলি প্রাসাদের পরিকল্পনা প্রকাশ করার জন্য যথেষ্ট ছিল না; প্রাসাদের অন্যান্য অংশের তুলনায় অবশিষ্ট ইওয়ান কোথায় ছিল তা স্পষ্ট নয়। ক্লাভিজোর-এর বর্ণনা থেকে আই প্রাসাদ সম্পর্কে অনেককিছু জানা যায়। ক্লাভিজোর ব্যাখ্যা করে যে, আকসারায় প্রাসাদের স্মারকলিপিতে প্রমাণ করে, যেটিতে বেশ কয়েকটি উঠান, গ্যালারি এবং কক্ষ ছিল। সর্বোপরি, পূর্ববর্তী দরজার ৩৮ মিটার (১২৫ ফুট) উচ্চ তোরণের অবশিষ্টাংশ, যার ভল্টের ২২ মিটার (৭২ ফুট) দৈর্ঘ্যের ছিল। প্রাসাদের সম্মুখভাগটি গেরুয়া রঙের বড় নকশা এবং গাঢ় নীল ও হালকা নীল চকচকে ইট দিয়ে সজ্জিত। একটি পুরানো শিলালিপিতে লিখা রয়েছে যে "ঈশ্বর, সুলতানের দিনগুলিকে দীর্ঘ করুন।" একটি জলের বেসিন সহ প্রাসাদের প্রধান প্রাঙ্গণটি ছিল ১২০-১২৫ মিটার (৩৯৪-৪১০ ফুট) প্রশস্ত এবং ২৪০-২৫০ মিটার (৭৯০-৮২০ ফুট) দীর্ঘ। এটি ছয় তলা উঁচু ভবন দ্বারা বেষ্টিত ছিল বলে জানা যায়। ১৬শ শতকে ধ্বংসের কারণে অন্যান্য ভবনের সংখ্যা এবং আকার নির্ধারণ করা যায়নি।

বড় জ্যামিতিক নকশায় বর্গাকার কুফিক হরফে নাম দিয়ে গঠিত আরেকটি শিলালিপি, টাওয়ারের উপরের দিকে এবং ইওয়ানের ভল্টে ব্যাপকভাবে ব্যবহৃত হয়। একটি প্রশস্ত ফ্রিজ খিলান থেকে প্রাচীরকে আলাদা করে। ছাদের কারুকাজে কুফিক শিলালিপি দুটি পদ্ধতি উল্লেখযোগ্য। প্রথমত, কুফিকের এই শৈলীটি সাধারণত কুরআনের অনুচ্ছেদের জন্য ব্যবহৃত হয়, কিন্তু অবশিষ্টাংশগুলি নির্দেশ করে যে শিলালিপিটি আসলে একটি কবিতার অংশ ছিল।

তথ্যসূত্র
---------

1. ↑  নির্মাণ কাজ শেষ হবার তারিখ ১৪০৪, যা প্রাসাদের দরজার উপরের ফলকে উল্লেখ আছে। এছাড়া ১৪০৪ সালে স্প্যানিশ রাষ্ট্রদূত Ruy González de Clavijo উল্লেখ করেন যে প্রাসাদের কাজ সম্পন্ন হয়নি তখনও।
2. ↑  "আকসারায় প্রাসাদ"। সংগ্রহের তারিখ ২৪ মার্চ ২০২৩।
3. 1 2  Pander: *Zentralasien*, ২০০৪, S. ২৩৬
4. 1 2  "The architectural masterpieces of the emerald city"। *San'at magazine* (ইংরেজি ভাষায়)। ২০০২-০১-০১। সংগ্রহের তারিখ ২০১৬-১২-০৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "আকসারায় প্রাসাদ"। সংগ্রহের তারিখ ২৪ মার্চ ২০২৩।
২০১৪ সালের ২৮ এপ্রিল ইংল্যান্ডের লিডসের হালটন মুরের কর্পাস ক্রিস্টি ক্যাথলিক কলেজে স্প্যানিশ পাঠ পড়ানোর সময় ৬১ বছর বয়সী শিক্ষক **অ্যান ম্যাগুয়ের**কে (৫ এপ্রিল ১৯৫৩ - ২৮ এপ্রিল ২০১৪) ছুরিকাঘাতে হত্যা করা হয়। অপরাধী ছিল ১৫ বছর বয়সী উইলিয়াম "উইল" কর্নিক। তাকে ৩ নভেম্বর ২০১৪ তারিখে লিডস ক্রাউন কোর্টে সর্বনিম্ন ২০ বছরের কারাদণ্ড দেওয়া হয়।

শিকার
-----

অ্যান ম্যাগুয়ের (জন্ম-উপাধি: কনর) যখন খুন হন তখন তার বয়স ছিল ৬১ বছর। তিনি এবং তার ৩৭ বছরের স্বামী ডোনাল্ডের দুটি বড় মেয়ে ছিল, যার মধ্যে ছোট রয়্যাল ব্যালে একক শিল্পী এমা ম্যাগুয়ের। তিনি কর্পাস ক্রিস্টি ক্যাথলিক কলেজে তার পুরো কর্মজীবন কাটিয়েছিলেন, সেখানে ৪০ বছর শিক্ষকতা করেছিলেন, এবং পাঁচ মাসের মধ্যে অবসর নেওয়ার কথা ছিল। ১৬ মে ২০১৪ তারিখে মেরির চার্চ অফ দ্য ইমেকুলেট হার্টে তার অন্ত্যেষ্টিক্রিয়া অনুষ্ঠিত হয়।

ম্যাগুয়েরকে শ্রদ্ধা জানানো ব্যক্তিদের মধ্যে ছিলেন পোপ ফ্রান্সিস, প্রধানমন্ত্রী ডেভিড ক্যামেরন এবং ১৯৯৫ সালে খুন হওয়া লন্ডনের প্রধান শিক্ষক ফিলিপ লরেন্সের বিধবা স্ত্রী ফ্রান্সেস লরেন্স।

লেখক অ্যান্টনি ম্যাকগোওয়ান ১৯৭০ এর দশকে কর্পাস ক্রিস্টিতে ম্যাগুয়েরের ছাত্র ছিলেন। তিনি টেলিগ্রাফে তার সম্পর্কে একটি নিবন্ধ লিখেছিলেন যেখানে তিনি বলেছিলেন:

> "তার সম্পর্কে আমার যেটা সবচেয়ে বেশি মনে পড়ে তা হল আমাদের কাছ থেকে সেরাটা পাওয়ার জন্য তার দৃঢ় সংকল্প এবং আমাদের মধ্য দিয়ে যা যা পাওয়ার দরকার, তা আমাদের মাথায় ঢুকিয়ে দেওয়া। সেই যত্নশীলতা, সেই তীব্রতা, মাঝে মাঝে উগ্রতায় রূপান্তরিত হতে পারে, কিছু গাধার দ্বারা বিভ্রান্ত হতে পারে, অথবা যখন সে অন্যদের মধ্যে উৎপীড়ন বা নির্দয়তার মুখোমুখি হতে পারে। তবে আমি যখন তার কথা ভাবি তখন আমার মনে পড়ে না। আমি তার মুখের কথা ভাবি, সবসময় হাসির ধরে রাখে। তার বিবেচনা। আপনি তার সাথে কথা বলার সময় তিনি যেভাবে শুনতেন এবং উত্তর দেওয়ার চেষ্টা করেছিলেন, তার চেয়ে আপনাকে বিরক্ত করার চেয়ে। আমার প্রতি তার দয়া ও বিবেচনার কথা মনে আছে।
> 
> 

তার নামে শৈল্পিক বিষয়ে বার্সারি প্রদানকারী একটি শিক্ষামূলক ট্রাস্ট প্রতিষ্ঠিত হয়েছিল।

তথ্যসূত্র
---------

1. ↑  Woods, Mike (২১ ডিসেম্বর ২০১৪)। "Ann Maguire remembered by Mike Woods"। *The Guardian*। সংগ্রহের তারিখ ২৬ মে ২০১৬।
2. ↑  Youngs, Ian (২৩ মে ২০১৪)। "Tragic twist to author Anthony McGowan's stabbing story"। *BBC News*। সংগ্রহের তারিখ ২১ জুন ২০১৯।
3. 1 2  Shute, Joe (১ মে ২০১৪)। "Family of Ann Maguire face teenager accused of her murder in court"। *Telegraph*। সংগ্রহের তারিখ ২১ জুন ২০১৯।
4. 1 2  "Ann Maguire's husband tells teacher's funeral of her passion for her job"। *The Guardian*। Press Association। ১৬ মে ২০১৪। সংগ্রহের তারিখ ৬ নভেম্বর ২০১৪।
5. ↑  Evans, Martin; Dixon, Hayley (৩০ এপ্রিল ২০১৪)। "Teacher murder: Pope sends his condolences to family of Ann Maguire"। *The Daily Telegraph*। সংগ্রহের তারিখ ৬ নভেম্বর ২০১৪।
6. ↑  McGowan, Anthony (৩০ এপ্রিল ২০১৪)। "Murdered teacher: 'Mrs.Maguire, the teacher I loved'"। *Telegraph*। সংগ্রহের তারিখ ২০ জুন ২০১৯।
**আনা মারিয়া করাজা বিল্ডট** (জন্ম ১০ মার্চ ১৯৬৩) একজন ইটালীয়-সুইডিশ রাজনীতিবিদ এবং ইউরোপীয় পার্লামেন্টের সদস্য (এমইপি)। তিনি ইউরোপীয় পিপলস পার্টির অংশীদার মোডারেট পার্টির সদস্য।

প্রাথমিক কর্মজীবন
-----------------

১৯৯৮ সালে তিনি সুইডেনের সাবেক প্রধানমন্ত্রী কার্ল বিল্ডট (১৯৯১-১৯৯৪), সুইডিশ মডারেট পার্টির (১৯৮৬-১৯৯৯) সাবেক নেতা এবং পরবর্তীতে পররাষ্ট্রমন্ত্রী (২০০৬-২০১৪), এর সাথে বিবাহ বন্ধনে আবদ্ধ হন। তারা দুইজন বলকান এলাকায় প্রথমবারের মতো পরিচিত হন।সেখানে মারিয়া যুগোস্লাভিয়া যুদ্ধের সময় জাতিসংঘের হয়ে কাজ করছিলেন আর কার্ল বিল্ডট বসনিয়াতে উচ্চ প্রতিনিধি হিসাবে দায়িত্ব পালন করছিলেন। তাদের পরিবারে বর্তমানে একটি সন্তান রয়েছে। তিনি ফিডেনজার নিকটে ইতালীয় ট্রেডিশন নামে একটি হোটেলের মালিক এবং পরিচালনা করেন। কোম্পানিটি পারমেসান পনির এবং সেই সাথে বোরগো ডি ট্যাবিওন ক্যাস্তেলো আমদানি করে।

ইউরোপীয় পার্লামেন্টের সদস্য, ২০০৯- বর্তমান
-------------------------------------------

২০০৯ সালের নির্বাচনে করাজা বিল্ডট এমইপি হওয়ার দৌড়ে সফলতা লাভ করেন। তিনি প্রায় ১৪.৩% ভোট পান। তিনি দলের শীর্ষ বাছাই গুনার হকমার্ক (১৫.২%) থেকে পিছিয়ে ছিলেন। ২০১৪ সালের পুর্ননির্বাচনেও বিজয় লাভ তিনি প্রায় ১৬.৩৭% ভোট পান।, শীর্ষ বাছাই গুনার হকমার্ক থেকেও (১২.০৮%) বেশি ভোট পান তিনি।

করাজা বিল্ডট অভ্যন্তরীণ বাজার ও ভোক্তা সুরক্ষা কমিটির চেয়ারম্যান এবং নারী অধিকার ও জেন্ডার সমতা কমিটির সদস্য। কমিটির কাজের পাশাপাশি, তিনি ইউরোপীয় পার্লামেন্ট শিশু অধিকার ইন্টারগ্রুপের চেয়ারম্যান <চাইল্ড রাইটস ইউরোপিয়ান পার্লামেন্টে ইউরোপীয় পার্লামেন্ট ইন্টারগ্রুপ।> এবং ইউরোপীয় পার্লামেন্ট এলজিবিটি অধিকার ইন্টারগ্রুপের সদস্য।

তথ্যসূত্র
---------

1. ↑  Members  ওয়েব্যাক মেশিনে আর্কাইভকৃত ২৭ মার্চ ২০১৯ তারিখে European Parliament Intergroup on LGBTI Rights.

বহিঃসংযোগ
---------

* The Corazza family castle on Italian Wikipedia

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* ইতালি

 |
অশ্ব অক্ষাংশগুলির (Horse latitudes) আপেক্ষিক অবস্থানসমূহ প্রদর্শিত একটি চিত্র
কর্কটক্রান্তি রেখা ও মকরক্রান্তি রেখার দু'পাশে ৩০°- ৩৮° উত্তর ও দক্ষিণ অক্ষাংশে সারাবছর ধরে বায়ুর উচ্চচাপ দেখা যায়। ক্রান্তীয় অঞ্চল-এর শীতল ও ভারী বায়ু নিম্নমুখী হওয়ায় বায়ুর কোনো পার্শ্বপ্রবাহ থাকে না, এই অঞ্চলকে "'অশ্ব অক্ষাংশ"'(ইংরেজি: Horse Latitude) বা "'অশ্বাক্ষ"' বলা হয়।  

নিরক্ষীয় অঞ্চল-এর উষ্ণ, আর্দ্র ও লঘু বায়ু পৃথিবীর আবর্তনের ফলে উত্তর ও দক্ষিণ দিকে ঘুরে ক্রমশ প্রসারিত, শীতল ও ভারী হয়ে দুই ক্রান্তীয় অঞ্চলে নেমে আসে। আবার, সুমেরু ও কুমেরু অঞ্চল থেকে শীতল ও উচ্চচাপের ভারী বায়ু ভূপৃষ্ঠ বরাবর নিরক্ষরেখার দিকে অগ্রসর হয়। কর্কটক্রান্তি ও মকরক্রান্তি রেখার কাছে এই দুই ভারী বায়ু মিলিত হয়ে উচ্চচাপ বলয়-এর সৃষ্টি করে। এই বায়ু প্রধানত নিম্নমুখী (মকরক্রান্তি রেখার কাছে) বা ঊর্ধমুখী (কর্কটক্রান্তি রেখার কাছে) হওয়ায় এই দুই অঞ্চলের বায়ুর কোনো পার্শ্বপ্রবাহ থাকে না, তাই এখানকার ভূপৃষ্ঠের সমান্তরালে বায়ুপ্রবাহ বিশেষ না থাকায় ভূপৃষ্ঠের ওপর সর্বদা একপ্রকার শান্তভাব বজায় থাকে। তাই একে **কর্কটীয়** ও **মকরীয়** শান্তবলয়ও বলা হয়ে থাকে। 

ক্রান্তীয় অঞ্চলে (৩০°- ৩৮° উত্তর ও দক্ষিণ অক্ষাংশে) সবসময়ই বায়ু উপর থেকে নিচে নামে। ফলে এর উষ্ণতা ও জলীয় বাষ্প গ্রহণ করার ক্ষমতা বেড়ে যায়। এইজন্য ক্রান্তীয় অঞ্চলে নিম্নমুখী বায়ুর প্রভাবে তেমন বৃষ্টিপাত হয় না।
এইজন্য ক্রান্তীয় অঞ্চলে পৃথিবীর অধিকাংশ উষ্ণ মরুভূমির (সাহারা, কালাহারি প্রভৃতি) সৃষ্টি হয়েছে।

নামকরণের কারণ
-------------

প্রাচীনকালে পালতোলা জাহাজগুলি কর্কটীয় শান্তবলয়ে (আটলান্টিক মহাসাগর-এ) এলে বায়ুপ্রবাহ না থাকার দরুন গতিহীন হয়ে পড়ত।
শোনা যায়, উত্তর আমেরিকা থেকে পশ্চিম ভারতীয় দ্বীপপুঞ্জগামী কোন এক ঘোড়া-বোঝাই জাহাজের নাবিকরা পানীয় জল ও খাদ্যের অপচয়ের আশঙ্কায় তাদের ঘোড়া বা অশ্বগুলোকে এই অঞ্চলের সমুদ্রে ফেলে দিয়েছিল। সেই থেকে উত্তর গোলার্ধের কর্কটীয় শান্তবলয়ের অন্তর্গত ৩০°- ৩৮° উত্তর অক্ষাংশকে অশ্ব অক্ষাংশ বা অশ্বাক্ষ বলা হয়। 

কোনো কোনো বিজ্ঞানীর মতে, দক্ষিণ গোলার্ধের মকরীয় শান্তবলয়টিকেও (৩০°-৩৮° দক্ষিণ অক্ষাংশ) অশ্ব অক্ষাংশ বলা যায়।

আরও দেখুন
---------

* ক্রান্তীয় শান্তবলয়
* ডোলড্রাম
* বায়ুচাপ বলয়
* অক্ষাংশ
* গর্জনশীল চল্লিশা

তথ্যসূত্র
---------

1. ↑  "World Wide Words". 2008.
2. ↑  The Columbia Electronic Encyclopedia, Sixth Edition. New York: Columbia University Press, 2003

বহিঃসংযোগ
---------

* The Columbia Electronic Encyclopedia, Sixth Edition. New York: Columbia University Press, 2003
**আকাদেমি ফ্রঁসেজ** (ফরাসি: Académie française, উচ্চারণ: [akademi fʁɑ̃sɛːz]), যা **ফরাসি আকাদেমি** নামেও পরিচিত, হল ফ্রান্সের ফরাসি ভাষা নিয়ন্ত্রক সংস্থা এবং ফরাসি ভাষা সংক্রান্ত বিষয়গুলোর জন্য প্রধান ফরাসি পরিষদ। এটি আনুষ্ঠানিকভাবে ১৬৩৫ সালে রাজা ত্রয়োদশ লুইয়ের মুখ্যমন্ত্রী কার্দিনাল রিশ্যলিও কর্তৃক প্রতিষ্ঠিত হয়। ফরাসি বিপ্লবের সময় ১৭৯৩ সালে এটিকে দমন করা হয়েছিল। ১৮০৩ সালে নাপোলেওঁ বোনাপার্ত এটিকে অ্যাঁসিত্যু দ্য ফ্রঁসের একটি বিভাগ হিসেবে পুনরুদ্ধার করেন। এটি ফরাসি ইনস্টিটিউটের পাঁচটি আকাদেমির মধ্যে প্রাচীনতম। পরবর্তীতে এই সংস্থার আদলে বিশ্বের অন্যান্য বহু দেশে ভাষা নিয়ন্ত্রক সংস্থা গড়ে ওঠে।

সংস্থাটির সংবিধিতে এর লক্ষ্য সম্বন্ধে বলা হয়েছে: "donner des règles certaines à notre langue, la maintenir en pureté, lui garder toujours capacité de traiter avec exactitude tous arts et toutes sciences, et assurer ainsi les caractères qui lui confèrent l’universalité." অর্থাৎ "আমাদের ভাষাকে সুনিশ্চিত নিয়ম প্রদান করা, ভাষার বিশুদ্ধতা রক্ষা করা, ভাষাটি দ্বারা সমস্ত বিজ্ঞান ও শিল্পকলাকে সঠিকভাবে বর্ণনা করার ক্ষমতা রক্ষা করা, এবং এর মধ্যে বিশ্বজনীন ভাষার বৈশিষ্ট্যগুলি নিশ্চিত করা।"

আকাদেমির সদস্যসংখ্যা ৪০। একেবারে প্রাথমিক সদস্যদেরকে তৎকালীন ধর্মযাজক, অভিজাতশ্রেণী ও সামরিক বাহিনী থেকে বাছাই করা হয়েছিল। কেউ একবার সদস্য হলে তার আজীবন সদস্যপদ বহাল থাকে, তবে তিনি দুর্ব্যবহারের কারণে পদ থেকে বহিস্কার হতে পারেন। বর্তমান সদস্যরাই ভবিষ্যৎ সদস্যদের নির্বাচন করেন।

আকেদেমিটি ১৬৯৪ সালে ফরাসি ভাষার প্রথম অভিধান প্রকাশ করে। এর নিয়মনীতিগুলি উপদেশমূলক, জনগণ বা সরকার এগুলি শুনতে বাধ্য নয়। এ সত্ত্বেও আকাদেমির মতামত ফরাসি সমাজে গুরুত্বের সাথে নেওয়া হয়। তবে ফরাসি ভাষার বিবর্তনের প্রকৃত গতিধারা কখনোই আকাদেমির প্রভাবাধীন ছিল না।

ইদানীং ফরাসি ভাষাতে ইংরেজি কৃতঋণ শব্দের আধিক্যের বিরুদ্ধে আকাদেমি বেশ সোচ্চার।

পাদটীকা
-------

1. ↑  এই ফরাসি নামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণে ব্যাখ্যাকৃত নীতিমালা অনুসরণ করা হয়েছে।

তথ্যসূত্র
---------

1. 1 2  "L'histoire"। Academie Française official website। সংগ্রহের তারিখ ২০১০-০১-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Academie Française : Status et Règlements" (পিডিএফ)।
3. ↑  "Les immortels"। Academie Française official website। সংগ্রহের তারিখ ২০১৮-০৩-০৯।

বহিঃসংযোগ
---------

* L'Académie française (ফরাসি)
অশ্বক্রান্ত মন্দির
**অশ্বক্রান্ত মন্দির** ব্রহ্মপুত্রর উত্তর পারে আসামের উত্তর গুয়াহাটিতে অবস্থিত তীর্থস্থান৷ এখানে প্রায় সম আয়তনের দুটি মন্দির আছে৷ একটি ব্রহ্মপুত্রের পারে পাহাড়ের নিম্ন ভাগে, অন্যটি পাহাড়ের উপরভাগে অবস্থিত৷ কিংবদন্তি অনুসারে, নরকাসুরকে বধ করার জন্য শ্রীকৃষ্ণ কামরূপে আসায় এই স্থানে অশ্ব বা ঘোড়ার দ্বারা ক্রান্ত বা অতিক্রান্ত হওয়ার জন্য এই অঞ্চলের নাম অশ্বক্রান্ত হয়৷ কোনো কোনো মতে এই অঞ্চল *অশ্বক্লান্ত* নামেও পরিচিত। জনশ্রুতি অনুযায়ী, এই অঞ্চলে খোঁজ পেয়ে শ্রীকৃষ্ণ নরকাসুরকে বধ করেছিলেন। এখানে তার অশ্ব ক্লান্ত হয়ে পড়ে আর স্থানটি 'অশ্বক্লান্ত' নাম পায়৷ ব্রহ্মপুত্রের পারে একটি টিলার শিলায় কিছুটা ঘোড়ার খুরের মত চিহ্ন দেখা যায়৷ শ্রীকৃষ্ণ যেখানে ভরির খোঁজ পান তার নাম *বিষ্ণুপদ*৷ পৌরাণিক শাস্ত্র মতে এটি *অশ্বগয়া* আর এখানে মৃতদের আত্মার সদ্গতির জন্য পিণ্ডদান করা হয়৷ আজকাল ʼঅশ্বক্লান্তʼ বা ʼঅশ্বক্রান্তʼ দুটি শব্দেরই সমঅর্থে প্রয়োগ দেখা যায়৷

পাহাড়ের নিম্ন অংশে অবস্থিত মন্দিরটির কাছে অশ্বক্রান্ত নামের একটি কুণ্ডও ছিল৷ বর্তমানে অবশ্য এই কুণ্ড ব্রহ্মপুত্রের বুকে লীন হয়ে গেছে। চৈত্র মাসের অশোকাষ্টমী তিথিতে এখানে স্নান করার জন্য বহু তীর্থযাত্রীর সমাগম হয়৷ ১৭২০ সালে আহোম স্বর্গদেউ শিবসিংহ এই মন্দির নির্মাণ করিয়েছিলেন বলে জানা যায়৷ হিন্দুদের জন্য অশ্বক্রান্তর মাহাত্ম্য অসীম৷ সত্য যুগে পুষ্কর, ত্রেতাতে নৈমিষারণ্য, দ্বাপরে কুরুক্ষেত্র আর কলিতে অশ্বক্রান্ত পবিত্র তীর্থ বলে জনবিশ্বাস প্রচলিত৷ মন্দিরটির বর্তমান জায়গা প্রায় ৪৩ বিঘা ৪ কাঠা ১৭ লেচা৷

তথ্যসূত্র
---------

1. ↑  বিশ্ব ঐতিহ্য, দ্বিতীয় প্রকাশ, শান্তনু কৌশিক বরুয়া,পৃষ্ঠা নং ১০

টেমপ্লেট:অসমের হিন্দুধর্মের মঠ-মন্দির
**অ্যারেন্ডেলের রাজকুমারী অ্যানা** ওয়াল্ট ডিজনি অ্যানিমেশন স্টুডিওজের ৫৩তম অ্যানিমেটকৃত চলচ্চিত্র ফ্রোজেনের একটি কাল্পনিক চরিত্র। প্রাপ্তবয়স্ক অ্যানা চরিত্রে কন্ঠ দেন ক্রিস্টেন বেল। চলচ্চিত্রটির শুরুর দিকে লিভি স্টাবেনরাহ ও কেটি লোপেজ তার শিশু বয়সের (৫ বছর) কথা ও গানে কন্ঠ দেন। আর অ্যাগাথা লি মন ৯ বছর বয়সী অ্যানার গানে কন্ঠ দেন।

সহ-পরিচালক জেনিফার লি ও ক্রিস বাক সৃষ্ট অ্যানা কিছু অংশে হানস ক্রিশ্চিয়ান অ্যান্ডারসন রচিত ড্যানিশ রূপকথা *দ্য স্নো কুইনের* গার্ডা চরিত্রকে ভিত্তি করে নির্মিত। 
ডিজনি চলচ্চিত্রে অ্যানা হলো স্ক্যান্ডিনেভিয়ার একটি কাল্পনিক রাজ্য অ্যারেন্ডেলার রাজকুমারী এবং সিংহাসনের উত্তরসূরী ও বরফ ও তুষারকে নিয়ন্ত্রণ করার ক্ষমতাসম্পন্ন রাজকুমারী এলসার ছোট বোন। এলসা তার অভিষেকের সন্ধ্যায় অ্যারেন্ডেলে অনিচ্ছাকৃত ও দূর্ঘটনাবশত অনন্ত শীতকাল আনার ফলে স্বেচ্ছায় নির্বাসনে গেলে সাহসী অ্যানা তার বোন এলসাকে ফিরিয়ে এনে তাদের পরিবার ও রাজ্যকে রক্ষা করার জন্য এক বিপজ্জনক অভিজানে বের হয়।

তথ্যসূত্র
---------

1. ↑  Lee, Jennifer (সেপ্টেম্বর ২৩, ২০১৩)। "*Frozen*'s Final Shooting Draft" (পিডিএফ)। Walt Disney Animation Studios। এপ্রিল ১, ২০১৪ তারিখে মূল (PDF) থেকে আর্কাইভ করা। সংগ্রহের তারিখ ফেব্রুয়ারি ২০, ২০১৪।
2. ↑  Lee 2013, পৃ. 16।
3. 1 2  *Anna & Elsa's Childhood Times, page 4*। Look Games। ২৭ জুলাই ২০১৭ – YouTube-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
***আজব গাঁয়ের আজব কথা*** একটি বাংলা হাস্যরসাত্বক চলচ্চিত্র যার পরিচালক তপন সিংহ। এটি শীর্ষেন্দু মুখোপাধ্যায়ের শিশুদের উপন্যাস *নবীগঞ্জের দৈত্য* অনুসারে শ্রী ভেঙ্কটেশ ফিল্মস দ্বারা নির্মিত ও ১৯৯৮ সালে প্রকাশিত। ছায়াছবির চিত্রগ্রাহক ছিলেন সৌমেন্দু রায়।

কাহিনী
------

নবীগঞ্জ গ্রামের রাজা বীরচন্দ্র থাকেন। তার রাজপাট না থাকলেও গ্রামের মানুষ তাকে ভালবাসে ও রাজা বলেই ডাকে। এই গ্রামে অনেক অদ্ভুত লোকের বাস। তাদের মধ্যে প্রবীন পুরোহিত, শিক্ষক দুখহরণ বাবু অন্যতম। একদিন কিংকর নামের দৈত্যাকৃতি একটি লোক এসে রাজবাড়িতে আশ্রয় নেয়, জানা যায় সে স্মৃতিভ্রংশ হয়েছে। গ্রামের মানুষ অনেক চেষ্টা করেও তার পরিচয় জানতে পারেনা। অন্যদিকে একদল ডাকাত রাজবাড়ীর গুপ্তধনের লোভে গ্রামে হানা দেয়। নিরীহ শিক্ষক দুখহরণের ওপর ভৌতিক ক্ষমতা ভর করে, তিনি ও গ্রামবাসীরা মিলে ডাকাতদলকে পরাস্ত করেন। ডাকাতরা কিংকরকে হত্যা করতেই এসেছিল, কারণ কিংকরের পিতা ছিল রাজ পরিবারের অন্যতম বিশ্বস্ত কর্মচারী।

অভিনয়
------

* সৌমিত্র চট্টোপাধ্যায় - বীরচন্দ্র
* মনোজ মিত্র - পুরোহিত
* দেবশ্রী রায়
* দেবেশ রায়চৌধুরী - দুখহরণ
* কৌশিক সেন
* রজতাভ দত্ত
* নির্মল কুমার

তথ্যসূত্র
---------

1. ↑  "AJAB GAANYER AJAB KATHA (1998)"। *BFI* (ইংরেজি ভাষায়)। সংগ্রহের তারিখ ২০১৯-০৮-২৩।
2. ↑  "অর্ধ শতকেরও বেশি সময় ধরে আমাদের আটপৌরে জীবনকে পদ্যময় করে রেখেছে অনুকূল ঠাকুরের এই পরম ভক্তের গদ্য - Banglalive"। *Dailyhunt* (ইংরেজি ভাষায়)। সংগ্রহের তারিখ ২০১৯-০৮-২৩।
**অন্ডি কেসি** (জন্ম ১২ জুন, ১৯৯২) একজন গায়িকা এবং গীতিকার। তিনি মূলত মার্কিন যুক্তরাষ্ট্রের অরেগন রাজ্যের ইউজিন শহর থেকে আগত এবং তিনি বর্তমানে ওয়াশিংটন রাজ্যের শহর সিয়াটল ভিত্তিক একজন পেশাগত সঙ্গীত শিল্পী এবং গীতিকার। তার ইউটিউব চ্যানেলে জনপ্রিয় সঙ্গীত শিল্পীদের গান কভার করার মাধ্যমে তিনি বিশ্বব্যাপী জনপ্রিয়তা পান, যাদের মধ্যে ব্রিটিশ ব্যান্ড রিক্সটন এবং মার্কিন গায়ক জেসন ডেরুলোর গান এর সাথে তার নিজেস্ব করা গানও অন্যতম ছিল। কেসি পঞ্চম শ্রেণীর প্রতিভা অন্বেশন অনুষ্ঠানের সময়কাল থেকে সর্বসমক্ষে গান গাওয়া শুরু করেন এবং তখন খেকেই তার সঙ্গীত কর্মজীবনের পশ্চাদ্ধাবন শুরু হয়। 
 তিনি তার পিতা-মাতার সাত সন্তানদ্বয়ের মধ্যে একজন।  কেসি কেলি ক্লার্কসন, ক্রিস্টিনা এগুইলেরা, হালেই উইলিয়ামস, এবং ডেমি লোভাটোর মত গায়িকাদের দ্বারা অাকর্ষিত হয়ে তাদের থেকে অনুপ্ররণা গ্রহণ করেছেন। তিনি ২০১৪ সালে হয়ে যাওয়া, "গার্লস নাইট ইনন" সফরের একজন অংশগ্রহণকারীও ছিলেন।  কেসির নিজেস্ব গান গুলো এ্যাপল এর গানের সমাহার আইটিউন্স এ রয়েছে, যদিও তিনি তার ইপি অ্যালবামটি প্রকাশের জন্য কাজ করে যাচ্ছেন।  তার *"ওয়ান্ট ট্য ওয়ান্ট মি/আই ওয়ান্ট ট্য ওয়ান্ট মি ম্যাশআপ* নামক গানটিকে জনপ্রিয় গানের অ্যাপ স্পোটিফাই এ ২০১৫ সালের সেরা ১০টি "সবচেয়ে সেরা ছড়িয়ে পরা" গানের মধ্যে একটি বলে চিহ্নিত করা হয, যেটি যুক্তরাষ্ট্রের সেরা গান সমূহের তালিকা ইউকে টপ চার্ট এ সেরা ২৪ নম্বরে উঠে আসে এবং তিন সপ্তাহ সেই তালিকায় বিরাজমান করে।

তথ্যসূত্র
---------

1. ↑  "Andie Case: Story Of My Life"। *mix1041.cbslocal.com*। ১০ জুন ২০১৪। সংগ্রহের তারিখ ২৬ ফেব্রুয়ারি ২০১৬।
2. 1 2  "Meet Andie Case!"। *www.headlinestonight.com*। ২২ এপ্রিল ২০১৩। ৭ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৬।
3. ↑  "Interview With the Amazing Singer/Songwriter, Andie Case"। *www.starburry17.com*। ২৯ নভেম্বর ২০১৪। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৬।
4. ↑  "Andie Case Premieres Taylor Swift/Bob Dylan Mashup: Exclusive"। *www.billboard.com*। ৯ সেপ্টেম্বর ২০১৫। সংগ্রহের তারিখ ২৬ ফেব্রুয়ারি ২০১৬।
5. ↑  "YouTube has become the platform for the next generation of teen idols. The "Girls' Night Out" tour brings Eva Gutowski, Andie Case and Alisha Marie on stage together"। *Washington Post*। সংগ্রহের তারিখ ২ আগস্ট ২০১৬।
6. ↑  "Meet the Six YouTube Stars Touring the Country Together"। *SunTimes*। সংগ্রহের তারিখ ২ আগস্ট ২০১৬। [*স্থায়ীভাবে অকার্যকর সংযোগ*]
7. ↑  "Andie Case"। *www.itunes.apple.com*। সংগ্রহের তারিখ ২৬ ফেব্রুয়ারি ২০১৬।
8. ↑  "Spotify's Top 10 most viral tracks"। *AssociatedPress*। সংগ্রহের তারিখ ২ আগস্ট ২০১৬।

বহিঃসংযোগ
---------

* অফিসিয়াল ওয়েবসাইট
* অফিসিয়াল ইউটিউব পাতা
দিনের আকাশ
**আকাশ** হল ভূপৃষ্ঠ থেকে বাইরের দিকে অবস্থিত অংশবিশেষ। বায়ুমণ্ডল এবং মহাশূন্যও এর অংশ।

জ্যোতির্বিদ্যায় আকাশ কে খ-গোলক ও বলা হয়। ভূপৃষ্ঠ থেকে এটিকে একটি কাল্পনিক গোলক কল্পনা করা হয় যেখানে সূর্য, তারা ,চাঁদ এবং গ্রহসমূহকে পরিভ্রমণ করতে দেখা যায়। খ-গোলককে সাধারণত বিভিন্ন নক্ষত্রমণ্ডলে ভাগ করা হয়। সাধারণত আকাশ শব্দটি ভূপৃষ্ঠ থেকে উপরে যেকোনো বিন্দু নির্দেশ করতে ব্যবহৃত হয়। কিন্তু এর অর্থ এবং ব্যবহার ভিন্নও হতে পারে। যেমন, আবহাওয়ার ক্ষেত্রে আকাশ বলতে কেবলমাত্র বায়ুমণ্ডলের নিচের দিকের অধিক ঘন অংশ কে বোঝায়।

দিনের আলোয় আলোর বিক্ষেপণের জন্য আকাশ নীল দেখায়। আর রাতের বেলায় আকাশকে তারায় পরিপূর্ণ একটি কালো গালিচার মত মনে হয়। দিনের বেলায় মেঘ না থাকলে আকাশে সূর্য দেখা যায়। আর রাতের আকাশে (কখনও কখনও দিনেও) চাঁদ, গ্রহসমূহ এবং তারা দৃশ্যমান থাকে। মেঘ, রংধনু, অরোরা বা মেরুপ্রভা, বজ্রপাত প্রভৃতি প্রাকৃতিক ঘটনা আকাশে পরিলক্ষিত হয়।

আকাশ কেন নীল দেখায়
-------------------

আলোর বিক্ষেপণের কারণে আকাশ নীল দেখায়। কোন কণিকার ওপর আলো পড়লে সেই কণিকা আলোকে বিভিন্ন দিকে ছড়িয়ে দেয়, যাকে আলোর বিক্ষেপণ বলে। যে আলোর তরঙ্গদৈর্ঘ্য যত কম, সেই আলোর বিক্ষেপণ তত বেশি হয়। আলোর বিক্ষেপণ এর তরঙ্গদৈর্ঘ্যের চতুর্ঘাতের ব্যস্তানুপাতিক। বেগুনি ও নীল আলোর তরঙ্গদৈর্ঘ্য সবচেয়ে কম। তাই আকাশে এই আলো দুইটির বিক্ষেপণ বেশি হয়। আবার আমাদের চোখ বেগুনি অপেক্ষা নীল বর্ণের আলোর প্রতি অধিক সংবেদনশীল । তাই আকাশ নীল দেখায়।

মেঘের অণু বেশ বড় হয় এবং তাই তা নীল ছাড়া অন্য আলোকেও বিক্ষেপিত করে। যার ফলে মেঘের বর্ণ অনেকটা সাদাটে হয়।

একারণেই সূর্যোদয় ও সূর্যাস্তকালীন সময় আকাশ লাল দেখায়। এসময় সূর্য দিগন্তরেখার কাছে অবস্থান করে। তাই সূর্যরশ্মি পৃথিবীতে আসতে পুরু বায়ুমণ্ডল ভেদ করে। তখন নীল আলো বিক্ষেপিত হয়ে বিভিন্ন দিকে চলে যায় কিন্তু লাল আলোর তরঙ্গদৈর্ঘ্য বেশি হওয়ায় তা কম বিক্ষেপিত হয় এবং পৃথিবীতে আসে। তাই তখন আকাশ লাল দেখায়।

গ্যালারি
--------

* ল্যান্ডারস, ক্যালিফোর্নিয়াতে সান্ধ্যকালীন সূর্যরশ্মিল্যান্ডারস, ক্যালিফোর্নিয়াতে সান্ধ্যকালীন সূর্যরশ্মি
* সূর্যাস্তের পরবর্তী আকাশসূর্যাস্তের পরবর্তী আকাশ
* উচ্চ মরুভূমিতে গ্রীষ্মকালীন সূর্যাস্তউচ্চ মরুভূমিতে গ্রীষ্মকালীন সূর্যাস্ত
* বৃষ্টি পরবর্তী গোধূলিবৃষ্টি পরবর্তী গোধূলি
* কক্সবাজার সমুদ্র সৈকতে বিকেলের গোলাপী আকাশকক্সবাজার সমুদ্র সৈকতে বিকেলের গোলাপী আকাশ
* দুপুরের আকাশদুপুরের আকাশ
* হেমন্তের দুপুরে আকাশের মেঘহেমন্তের দুপুরে আকাশের মেঘ

তথ্যসূত্র
---------

1. ↑  "Why is the sky Blue?"। *math.ucr.edu*। সংগ্রহের তারিখ ২০২০-০৫-১০।
2. ↑  BanglaNews24.com। "মজার বিজ্ঞান: আকাশের রং কেন নীল?"। *banglanews24.com* (ইংরেজি ভাষায়)। সংগ্রহের তারিখ ২০২০-০৫-১০।
3. ↑  BanglaNews24.com। "আকাশ নীল দেখায় কেন?"। *banglanews24.com* (ইংরেজি ভাষায়)। সংগ্রহের তারিখ ২০২০-০৫-১০।

বহিঃসংযোগ
---------


উইকিউক্তিতে ***আকাশ*** সম্পর্কিত উক্তির সংকলন রয়েছে।

উইকিমিডিয়া কমন্সে **আকাশ** সংক্রান্ত মিডিয়া রয়েছে।

* আকাশ নীল কেন?
আনাতোলীয় পাত
**আনাতোলীয় পাত** একটি মহাদেশীয় ভূত্বকীয় পাত যা ইউরেশীয় পাত এবং আরবীয় পাত থেকে যথাক্রমে উত্তর আনাতোলীয় ভূ-চ্যুতি এবং পূর্ব আনাতোলীয় ভূ-চ্যুতি দ্বারা পৃথক করা হয়েছে। তুরস্কের বেশিরভাগ অংশে দেশটির আনাতোলীয় পাত অবস্থিত। এই অঞ্চলে সবচেয়ে উল্লেখযোগ্য ভূমিকম্প ঐতিহাসিকভাবে উত্তর ভূ-চ্যুতি বরাবর ঘটেছে, যেমন ১৯৩৯ সালের এরজিনকান ভূমিকম্প। ২০২৩ সালের বিধ্বংসী তুরস্ক-সিরিয়া ভূমিকম্পটি সক্রিয় পূর্ব আনাতোলীয় ভূ-চ্যুতি বরাবর একটি স্ট্রাইক স্লিপ ভূ-চ্যুতিতে ঘটেছে যেখানে আরবীয় পাতটি আনাতোলীয় প্লেটের উপর দিয়ে অনুভূমিকভাবে পিছলে যাচ্ছে।

আমেরিকান মিউজিয়াম অফ ন্যাচারাল হিস্ট্রি অনুসারে,আনাতোলীয় রুপান্তর ভূ-চ্যুতি পর্যায়টি "সম্ভবত বিশ্বের সবচেয়ে সক্রিয়"। পূর্ব আনাতোলীয় ভূ-চ্যুতি একটি বাম পার্শ্বীয় রূপান্তর ভূ-চ্যুতি আরবীয় পাতের সাথে একটি সীমানা তৈরি করে। দক্ষিণ এবং দক্ষিণ-পশ্চিমে আফ্রিকান পাতের সাথে একটি অভিসারী সীমানা রয়েছে। এই মিলনটি ভূমধ্যসাগরের তলদেশে সামুদ্রিক ভূত্বকের মধ্যে পাশাপাশি আনাতোলিয়ার মহাদেশীয় ভূত্বকের মধ্যে এবং হেলেনিক ও সাইপ্রাস আর্কস বরাবর সাবডাকশন জোন হিসাবে বিবেচিত যা দ্বারাও সংকোচনশীল বৈশিষ্ট্যে প্রকাশ পায়। উত্তর প্রান্তটি ইউরেশীয় পাতের সাথে একটি রূপান্তরিত সীমানা যা উত্তর আনাতোলীয় ভূ-চ্যুতি মণ্ডল (এনএএফজেড) গঠন করে।

ইউরেশীয় এবং আনাতোলীয় পাত
গবেষণা ইঙ্গিত করে যে আনাতোলীয় পাতটি ঘড়ির কাঁটার বিপরীত দিকে ঘুরছে কারণ এটি আরবীয় পাত দ্বারা পশ্চিমে ধাক্কা দিচ্ছে। ফলে ইউরেশীয় পাত দ্বারা উত্তর দিকের যেকোন চলাচলে বাঁধা রয়েছে। কিছু রেফারেন্সে, আনাতোলীয় পাতকে ইউরেশীয় পাতের সাথে সংযুক্ত মহাদেশীয় ভূত্বকের একটি "ব্লক" হিসাবে উল্লেখ করা হয়েছে। কিন্তু উত্তর আনাতোলীয় ভূ-চ্যুতি অধ্যয়ন এই ইঙ্গিত দেয় যে আনাতোলিয়া ইউরেশীয় পাত থেকে ডি-যুগল। এটি এখন পূর্ব থেকে আরবীয় পাত দ্বারা চেপে ধরা হচ্ছে এবং পশ্চিমের দিকে বাধ্য করা হচ্ছে কারণ এর উত্তরে ইউরেশীয় পাত সেই দিকের গতিকে বাঁধা দিচ্ছে। আফ্রিকান পাত ভূমধ্যসাগরে সাইপ্রাস এবং হেলেনিক আর্কস উপকূল বরাবর আনাতোলীয় পাতের নীচ দিয়ে বয়ে যাচ্ছে।

তথ্যসূত্র
---------

1. ↑  Magazine, Smithsonian; Osborne, Margaret। "7.8-Magnitude Earthquake Felt 'Like the Apocalypse' in Turkey and Syria"। *Smithsonian Magazine*।
2. ↑  "Here's what we know about what caused the Turkey earthquake"। *NPR*। NPR। সংগ্রহের তারিখ ১৫ ফেব্রুয়ারি ২০২৩।
3. ↑  "Eastern Turkey IRIS Report"। *atlas.geo.cornell.edu*।
4. ↑  "Anatolian Fault, Turkey | AMNH"।
5. ↑  Dwivedi, S.K.; Hayashi, D. (আগস্ট ২০১০)। "Modeling the contemporary stress field and deformation pattern of eastern Mediterranean"। *Journal of Earth Science*। **21** (4): 365–381। এসটুসিআইডি 128589145। ডিওআই:10.1007/s12583-010-0100-6।
6. 1 2  Reilinger, R.E.; McClusky, S.C.; Oral, M.B.; King, R.W.; Toksoz, M.N.; Barka, A.A.; Kinik, I.; Lenk, O.; Sanli, I. (মে ১০, ১৯৯৭)। "Global Positioning System measurements of present-day crustal movements in the Arabia-Africa-Eurasia plate collision zone"। *Journal of Geophysical Research: Solid Earth*। **102** (B5): 9983–9999। ডিওআই:10.1029/96JB03736। বিবকোড:1997JGR...102.9983R।